nvidia/miracl-vision huggingface dataset:
ఈజీ జెట్ ఎయిర్‌లైన్స్

ఈజీ జెట్ అనేది బ్రిటీష్ చవక ధరల విమానయాన సంస్థ. ఇది లండన్ లుటాన్ విమానాశ్రయం ఆధారంగా ఈ సంస్థ కార్యకలాపాలు నిర్వహిస్తోంది. ప్రయాణికుల సంఖ్య ఆధారంగా ఇది యునైటెడ్ కింగ్ డమ్ లో అతి పెద్ద వైమానిక సంస్థగా గుర్తింపు పొందింది. దేశీయంగా, అంతర్జాతీయంగా మొత్తం 32 దేశాల్లోని 700 మార్గాల్లో విమానాలను నడిపిస్తోంది. ఈజీ జెట్ సంస్థ లండన్ స్టాక్ ఎక్స్చేంచీలో నమోదు కావడమే కాకుండా దీనికి ఎఫ్.టి.ఎస్.ఇ. 100 సూచిక కలిగి ఉంది. ఈ ఎయిర్ లైన్ సంస్థ ఈజీ గ్రూప్ తన వ్యాపార విస్తరణలో భాగంగా 1995 లో ప్రారంభించబడింది. గ్రీక్ ప్రముఖ వ్యాపార వేత్త సర్ స్టిలియస్ హాజి-ఇవానోవ్ దీనిని స్థాపించారు. ఆరంభంలో రెండు బోయింగ్ 737-200 విమానాలను అద్దెకు తీసుకుని దీని కార్యకలాపాలను ప్రారంభించారు
హాలిడే ఇన్

హాలీడే ఇన్ అనేది వివిధ దేశాల్లో హోటల్స్ లో ఒక ప్రఖ్యాత హోటల్ గా గుర్తింపు పొందింది. ఇది ఎల్.ఎస్.ఇ.-ఇంటర్ కాంటినెంటల్ హోటల్స్ సముదాయ జాబితాలో భాగంగా ఉంది. ఈరోజు ప్రపంచంలోనే అతి పెద్ద హోటళ్ల సముదాయంగా పేరుగాంచిన యు.ఎస్. మోటెల్ సముదాయంలో హాలీడే ఇన్ కూడా ఒకటి. యు.ఎస్. మొటెల్ చైన్ లోని మొత్తం 3,463 హోటళ్లకు చెందిన 4,35,299 పడకగదులలో ఏడాదికి 100 మిలియన్ల అతిథులు రాత్రులు ఆతీథ్యం తీసుకుంటుంటారు. ఈ హోటళ్ల గొలుసు ప్రధానంగా ముడూ నగరాల్లో ఉంది
తాళ్ళపాలెం (మచిలీపట్నం)

తాళ్ళపాలెం, కృష్ణా జిల్లా, మచిలీపట్నం మండలానికి చెందిన గ్రామం. ఇది మండల కేంద్రమైన మచిలీపట్నం నుండి 15 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 2101 ఇళ్లతో, 7304 జనాభాతో 1259 హెక్టార్లలో విస్తరించి ఉంది. గ్రామంలో మగవారి సంఖ్య 3733, ఆడవారి సంఖ్య 3571. షెడ్యూల్డ్ కులాల సంఖ్య 718 కాగా షెడ్యూల్డ్ తెగల సంఖ్య 119. గ్రామ జనగణన లొకేషన్ కోడ్ 589722. గ్రామంలో ప్రభుత్వ ప్రాథమిక పాఠశాలలు 9, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి మచిలీపట్నంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మచిలీపట్నంలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి
కూరాడ (గుడ్లవల్లేరు)

కూరాడ, కృష్ణా జిల్లా, గుడ్లవల్లేరు మండలానికి చెందిన గ్రామం. ఇది మండల కేంద్రమైన గుడ్లవల్లేరు నుండి 3 కి. మీ. దూరం లోను, సమీప పట్టణమైన గుడివాడ నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 783 ఇళ్లతో, 2752 జనాభాతో 365 హెక్టార్లలో విస్తరించి ఉంది. గ్రామంలో మగవారి సంఖ్య 1365, ఆడవారి సంఖ్య 1387. షెడ్యూల్డ్ కులాల సంఖ్య 411 కాగా షెడ్యూల్డ్ తెగల సంఖ్య 1. గ్రామ జనగణన లొకేషన్ కోడ్ 589604. గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు గుడ్లవల్లేరులో ఉన్నాయి
మామిడికోళ్ళ

మామిడికోళ్ళ, కృష్ణా జిల్లా, గుడ్లవల్లేరు మండలానికి చెందిన గ్రామం. ఇది మండల కేంద్రమైన గుడ్లవల్లేరు నుండి 4 కి. మీ. దూరం లోను, సమీప పట్టణమైన గుడివాడ నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 178 ఇళ్లతో, 529 జనాభాతో 147 హెక్టార్లలో విస్తరించి ఉంది. గ్రామంలో మగవారి సంఖ్య 283, ఆడవారి సంఖ్య 246. షెడ్యూల్డ్ కులాల సంఖ్య 366 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 589610. గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు గుడ్లవల్లేరులో ఉన్నాయి
విఠల్ రావు

గజల్ విఠల్‌రావు ఏడో నిజాం ఆస్థానంలో విద్వాంసుడిగా పనిచేసిన గజల్ కళాకారుడు.తెలంగాణ షాన్.. గజల్స్ రారాజు మొదలైన బిరుదులు పొందారు. 1929 మే 19వ తేదీన హైదరాబాదులో జన్మించిన విఠల్ రావు.. తన ఏడేండ్ల వయస్సునుంచే ఆలిండియా రేడియో పిల్లల కార్యక్రమంలో తన గజల్స్ వినిపించారు. గజల్ విఠల్‌రావుకు భార్య తారాబాయి, కుమార్తెలు సంధ్య, బింధ్య, సీమ, కుమారులు సంజయ్‌రావు, సంతోశ్ ఉన్నారు. గోషామహల్ హిందీనగర్‌లోని తన నివాసంలోని సంగీత్ సాధన్ సంగీత పాఠశాలలో ఎంతోమంది జాతీయ, అంతర్జాతీయ కళాకారులుగా ఎదిగారు. విఠల్‌రావు కచేరీతో సంతృప్తి చెందిన నిజాం మీర్ ఉస్మాన్ అలీఖాన్ గోషామహల్‌లో ప్రస్తుతం నివాసముంటున్న ఇంటి స్థలాన్ని కానుకగా ఇచ్చారు.గోషామహల్ హిందీనగర్‌లో నివాసముండే విఠల్‌రావు కుటుంబసభ్యులతో కలిసి షిర్డీ దర్శనానికి వెళ్లారు. దర్శనం తర్వాత తప్పిపోయారు
గణపవరం (మైలవరం)

గణపవరం ఎన్టీఆర్ జిల్లా, మైలవరం మండలం లోని గ్రామం. ఇది మండల కేంద్రమైన మైలవరం నుండి 9 కి. మీ. దూరం లోను, సమీప పట్టణమైన విజయవాడ నుండి 45 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 982 ఇళ్లతో, 3677 జనాభాతో 1111 హెక్టార్లలో విస్తరించి ఉంది. గ్రామంలో మగవారి సంఖ్య 1823, ఆడవారి సంఖ్య 1854. షెడ్యూల్డ్ కులాల సంఖ్య 1334 కాగా షెడ్యూల్డ్ తెగల సంఖ్య 32. గ్రామం యొక్క జనగణన లొకేషన్ కోడ్ 588940. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
తోలుకోడు

తోలుకోడు ఎన్టీఆర్ జిల్లా, మైలవరం మండలం లోని గ్రామం. ఇది మండల కేంద్రమైన మైలవరం నుండి 10 కి. మీ. దూరం లోను, సమీప పట్టణమైన విజయవాడ నుండి 28 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 615 ఇళ్లతో, 2390 జనాభాతో 996 హెక్టార్లలో విస్తరించి ఉంది. గ్రామంలో మగవారి సంఖ్య 1239, ఆడవారి సంఖ్య 1151. షెడ్యూల్డ్ కులాల సంఖ్య 954 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 588925. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
టెక్సాస్ ఏ అండ్ ఎం విశ్వవిద్యాలయం

టెక్సాస్ ఏ అండ్ ఎం విశ్వవిద్యాలయం ( టాము లెదా ఏ అండ్ ఎం) అమెరికా సంయుక్త రాష్ట్రాలలోని టెక్సాస్ రాష్ట్రం, కాలేజ్ స్టేషన్ అనే ప్రాంతంలో వున్న ఒక ప్రభుత్వ విశ్వవిద్యాలయం. ఇది దేశంలో నాలుగో అతి పెద్ద, టెక్సాస్ రాష్ట్రంలో అతి పెద్ద విశ్వవిద్యాలయం. నాసా, ఎన్ ఎస్ ఎఫ్ మొదలైన సాంకేతిక పరిశోధన సంస్థల యొక్క ఆర్థిక సాంత్వనతో వివిధ రకాలైన పరిశోధనలు ఈ విద్యాలయం కొనసాగిస్తోంది. అమెరికా సంయుక్త రాష్ట్రాలలోని 20 మేటి పరిశోధనా విద్యాలయాల్లో ఇది ఒకటి. ఈ విశ్వవిద్యాలయం 1876 అక్టోబరు 4 లో టెక్సాస్ వ్యవసాయ, మెకానికల్ కళాశాల గా మొదలైంది. అందువలన ఈ కళాశాల పేరులో ఏ అండ్ ఎం (Agriculture లోని 'A', Mechanical లోని 'M') అనే అక్షరాలు చేరాయి. 5,200 ఎకరాలతో ఈ విశ్వవిద్యాలయం యొక్క ప్రధాన ప్రాంగణం దేశం మొత్తంలోనే అతి పెద్దది. ఈ విశ్వవిద్యాలయంలో సుమారు 1000 కి పైగా విద్యార్థి సంఘాలు ఉన్నాయి.
కాలేజ్ స్టేషన్, టెక్సాస్

కాలేజ్ స్టేషన్ అమెరికా సంయుక్త రాష్ట్రాల లోని టెక్సాస్ రాష్ట్రంలోని బ్రాజ్జోస్ లోయ లోని ఒక పట్టణం. 2010 జనన గణన ప్రకారం ఈ నగరం యొక్క జనాభా 93,857. కాలేజ్ స్టేషన్ టెక్సాస్ ఏ అండ్ ఎం విశ్వవిద్యాలయా నికి నెలవు. కాలేజ్ స్టేషన్ లోని ఒకే ఒక్క విమానాశ్రయం ఈస్టర్ వుడ్.
రసరాజు

రంగినీని సత్యనారాయణరాజు వీరి కలంపేరు రసరాజు.వీరు కలంపేరుతో సుప్రసిద్ధులు. వీరు 04-10-1943 తూర్పుగోదావరి జిల్లా పాశర్లపూడిలంక గ్రామంలో శ్రీ రంగినీని కాశిరాజు, శ్రీమతి వెంకమ్మ దంపతులకు జన్మించారు.వీరి జీవితభాగస్వామిని శ్రీమతి సూర్యనారాయణమ్మ.వీరి సంతానం తిరుపతి వేంకట అనంత కాశిరాజు, యశోధరవర్మ.వీరి స్వగ్రామం పశ్చిమగోదావరి జిల్లా భట్లమగుటూరు.వీరు చేసే వృత్తి కరెంట్ ఆఫీసులో జూనియర్ అకౌంట్స్ ఆఫీసరుగా పనిచేస్తూ సాహిత్యం పై ఉన్న మక్కువతో తండ్రి గారినుంచి సంక్రమించిన కవితా వ్యాసంగంతో సాహిత్యం పై ఎంతో కృషి చేసి ఎన్నో బిరుదములు, అవార్డులు పొందారు. పశ్చిమగోదావరి జిల్లా పెనుగొండలో జరిగింది. వీరి తండ్రి కాశిరాజు గారి వద్ద (వీరి తండ్రి కవి, హరికథకులు, భజన గురువుగా ప్రసిద్ధులు) 1.రసభారతి (పద్యకవితా సంపుటి)2.వేదిక (పద్యకవితా సంపుటి)3.రసకలశం (ముచ్చటగా మూడు శతకాలు)4
దుర్గానంద్

దుర్గానంద్ అవిశ్రాంతంగా సాహితీ సృజన చేసి ఆనాటి విమర్శకుల దృష్టి నాకర్షించి కొత్త ఆలోచనలు రేకెత్తించిన వినూత్న భావకవి. దుర్గానంద్ జనవరి 12 1927లో తెనాలి దగ్గర మోదుకూరులో జన్మించారు. వీరి పూర్తిపేరు చక్రాల దుర్గానందరాజు. దుర్గానంద్ మీద గంథకుటి సాహిత్య మాసపత్రికలో ఓ ప్రత్యేక సంచికను విడుదల చేసింది. వీరి గ్రంథాలన్నింటినీ క్లుప్తంగా సమీక్షించింది. దుర్గానంద్ 1959వ సంవత్సరంలో అలనాటి ప్రముఖ సాహిత్య పత్రిక ‘స్రవంతి’లో రామాయణ కల్పవృక్షం కావ్యదోషాలపై వరుసగా వ్యాసాలు ప్రకటించారు. తప్పుల్ని ధైర్యంగా ఎత్తిచూపారు. మూల రచయిత వాల్మీకి శ్రీరామచంద్రుడికి ఒక విశిష్టమైన వ్యక్తిత్వం ఆపాదించినప్పుడు దాన్ని చెడగొట్టే హక్కు విశ్వనాథకే కాదు, ఎవరికీ ఉండదని, కావాలంటే వారు వారి వారి స్వతంత్ర రచనలను వారి ఇష్టం వచ్చినట్లు రాసుకోవచ్చునని... ఇక్కడ అనువాదకుడు లేదా అను సృజనకర్త తన పరిమితులను తాను అర్థం చేసుకోవాల్సిన అవసరం ఉందని నిర్మొహమాటంగా చెప్పారు. జాతీయ స్థాయిలో జ్ఞాన్‌పీఠ్‌కు ఎన్నిక జరుగుతున్నప్పుడు జ్యూరీ మెంబర్‌గా ఉన్న దుర్గానంద్ విశ్వనాథ పేరు సూచించి తన గొప్ప మనసు చాటుకున్నారు
సత్యరాజా పూర్వ దేశయాత్రలు

సత్యరాజా పూర్వ దేశయాత్రలు శ్రీ కందుకూరి వీరేశలింగం పంతులు గారు వ్రాసిన గ్రంథము. ఈయన తెలుగు భాషలో మొట్ట మొదటి నవల రచయిత. ఈ నవలను స్విఫ్ట్ వ్రాసిన గలివర్ ట్రావెల్స్ యొక్క ప్రేరణతో ఆయన వ్రాసారు. ఈ గ్రంథములో వీరేశలింగం హిందూ జీవనం, ఆలోచనలను ప్రతిబింబించే విధంగా వ్రాసారు. ఒక దశాబ్ద కాలం పాటు తెలుగు నవలలు వ్రాసే ఏకైక వ్యక్తి వీరేశలింగం.జునాథóన్‌ స్విఫ్ట్‌ రాసిన 'గలివర్సు ట్రావెల్సు'ను అనుసరించి సత్యరాజా పూర్వ దేశయాత్రలు'గా ప్రకటించారు. తిరిగి ఇది ఇంగ్లీషు, కన్నడ భాషలలోకి అనువదింపబడింది. ఈ నవల రెండు విభాగాలలో ఉంటుంది. మొదటి భాగము "అడుమడయాళం", రెండవ భాగం " లంకాద్వీపం".
డిజిటల్ ఇండియా

. ఎలక్ట్రానిక్స్‌, కమ్యూనికేషన్‌ రంగాల్లోని విప్లవ ప్రజలకు చేరువచేయడం, ప్రభుత్వ పాలనను డిజిటల్‌ ఇన్‌ఫ్రాను ద్వారా ప్రజలు వినియోగించుకునే వెసులుబాటు కల్పించడం డిజిటల్‌ ఇండియా ప్రాజెక్టు ప్రధాన లక్ష్యం. బ్రాడ్‌బాండ్‌ హైవేస్‌ అభివృద్ధి, అందరికీ మొబైల్‌ కనెక్టివిటీ అందుబాటులోకి తేవడం, పబ్లిక్‌ ఇంటర్నెట్‌ యాక్సెస్‌ ప్రోగ్రామ్‌, టెక్నాలజీని వినియోగించి పాలనా రంగాన్ని ప్రక్షాళన చేయడం, సమాచారాన్ని, సర్కారు సర్వీసులను టెక్నాలజీ ద్వారా ప్రజలకు అందుబాటులోకి తేవడం వగైరా ఇందులో భాగం. భారతదేశంలో జరిగిన అనేక జీ20 సమావేశాలు భారతదేశాన్ని గ్లోబల్ కృత్రిమ మేధస్సు హబ్‌గా భావిస్తున్నాయి, డిజిటల్ ఇండియా ద్వారా సాధ్యమని చెప్పారు. 7 మిలియన్ల కృత్రిమ మేధస్సు (AI) నిపుణులు, $15 ట్రిలియన్ ఆర్థిక వ్యవస్థ డిమాండ్‌ గురించి చెప్పారు, కొంతమంది వక్తలు, ప్రతినిధులు ప్రధానమంత్రి నరేంద్ర మోడీతో మేక్ ఇన్ ఇండియాలో కృత్రిమ మేధస్సుని ఏకీకృతం చేయాలని సూచించారు, డిజిటల్ ఇండియా IBPS విజయం ప్రస్తావించారు.
తెన్నేటి విద్వాన్

తెన్నేటి విద్వాన్ అని పిలువబడే ప్రముఖ రచయిత, సామాజిక ఉద్యమకారుడు, స్వాతంత్ర్య సమరయోధుడు, ఉపాధ్యాయుడైన అయిన ప్రముఖ వ్యక్తి అసలు పేరు "తెన్నేటి వెంకట సుబ్బారావు". ఈయన అనేక రచనలు చేసారు. ఆయన రచయితగా సుమారు 30 పుస్తకాలను వివిధ భాషలలో రచించారు. ఆయన తెలుగు, ఆంగ్లము, హిందీ, ఉర్దూ, సంస్కృతం, కన్నడ భాషలను అనర్గళంగా మాట్లాడగలడు. సుబ్బారావుగా పేరొందిన ఆయన 1924 నవంబరు11న కృష్ణా జిల్లాలో జన్మించారు. తర్వాత వరంగల్‌కు వలస వచ్చారు. ఆయన 40 సంవత్సరముల పాటు విద్యారంగానికి ఎనలేని సేవచేసారు. ఆయన వరంగల్ లోని ప్రభుత్వ మహిళా కళాశాలలో అధ్యాపకునిగా పనిచేసారు. ఆయన ప్రవృత్తి పరంగా రచయిత, విద్యావేత్త. ఆయన 1942 లో బి.ఎ చదువున్నప్పుడు ఆ విద్యను మధ్యలో వదలి "క్విట్ ఇండియా ఉద్యమం"లో పాల్గొన్నారు. తరువాత స్వయం అధ్యయనం చేసి 1954 లో బి
గుత్తి చంద్రశేఖర రెడ్డి

గుత్తి చంద్రశేఖర రెడ్డి(ఆంగ్లం:Gooty Chandrasekhara Reddy) ఆధ్యాత్మిక సాహితీకారుడు. ఈయన జోళదరాశి గుత్తి చంద్రశేఖర రెడ్డి గా ప్రసిధ్దుడు. వచనమూ, పద్యమూ - ఏ ప్రక్రియలోనైనా స్వాదు సుందరంగా కలాన్ని నడిపించగల కవి - రచయిత - చంద్రశేఖరరెడ్డి. అనువాదాలూ, అనుసృజనలూ చేయడంలో చేయి తిరిగిన దిట్టరితనం ఉంది. చంద్ర శేఖర రెడ్డి కర్ణాటక రాష్ట్రం, బళ్ళారి జిల్లాలోని జోళదరాశి గ్రామంలో 1945, ఫిబ్రవరి 5న నారాయణరెడ్డి పార్వతమ్మ దంపతులకు జన్మించారు. మెకానికల్ ఇంజనీరింగులో పట్టభద్రులు. ఈయన ప్లానింగ్, వాణిజ్య విభాగాలలోని వివిధ సంస్థల్లో పనిచేశారు. ఈయన 2008 లో హైదరాబాదు లోని రాంకీ గ్రూప్ లో మేనేజింగ్ డైరక్టరుకు సలహాదారుగా పనిచేసి పదవీ విరమణ చేసారు. ఈయన హైదరాబాదులో నివసిస్తున్నారు. ఈయనకు ముగ్గురు కుమారులు. వారు ఇంజనీర్లుగా పనిచేస్తున్నారు. బళ్ళారి ఆంధ్ర రాష్ట్రంలో చేరాలని తండ్రి చేసిన విశ్వప్రయత్నం, పోతన భాగవతం పై అభిమానం రగిలించిన ఆయన తాత నాగిరెడ్డి యొక్క వాత్సల్యం, గణితము, సాహిత్యాలపై ఆసక్తి కలుగజేసిన ఆయన పెద్దమ్మ వెంకమ్మ, నగరడీన సోమిరెడ్డి తాతయ్యలు ఆయనకూ ప్రేరణ కల్పించారు
శ్రీపతి పండితారాధ్యుల సాంబమూర్తి

శ్రీపతి పండితారాధ్యుల సాంబమూర్తి (1906 - 1987) హరిదాసు, సంగీత విద్వాంసుడు, సంగీత పోషకుడు. నెల్లూరు పట్టణంలో త్యాగరాజ ఆరాధనోత్సవాలను సంప్రదాయంగా మలిచిన వ్యక్తి. ప్రముఖ సినీ నేపథ్యగాయకుడు ఎస్.పి.బాలసుబ్రహ్మణ్యం తండ్రి. సాంబమూర్తి హరిదాసుగానూ, సంగీత విద్వాంసునిగానూ మాత్రమే కాక త్యాగరాజ సంగీతోత్సవాలు నిర్వహిస్తూ కూడా ఆ రంగానికి సేవలందించారు. భిక్షమెత్తి, ఆ వచ్చిన సొమ్ముతో త్యాగరాజస్వామికి ఆరాధనోత్సవాలు నిర్వహించడమనే సంప్రదాయాన్ని నెల్లూరుకు తీసుకువచ్చారు. ఆయన, మరికొందరు కలసి పట్టణంలో త్యాగరాజ కీర్తనలు ఆలపిస్తూ భిక్షమెత్తిన సొమ్ముతో ఆ కార్యక్రమాలను దశాబ్దాల పాటు నిర్వహించారు.
భూసురపల్లి వెంకటేశ్వర్లు

భూసురపల్లి వెంకటేశ్వర్లు ప్రముఖ వాగ్గేయకారులు. ప్రకాశం జిల్లాలో పుట్టి పెరిగి, సాహిత్యరంగంలో పరిశోధనలు చేసి, ప్రస్తుతం గుంటూరు జిల్లా చేబ్రోలులో ప్రభుత్వ డిగ్రీ కళాశాలలో తెలుగు భాషోపన్యాసకులుగా పనిచేస్తున్నారు. వీరు స్వతహాగా డోలు విద్వాంసులు. భూసురపల్లి వెంకటేశ్వర్లు ఆదిశేషయ్య, సుబ్బరత్నమ్మ దంపతులకు 1955 సెప్టెంబర్, 4వ తేదిన ప్రకాశంజిల్లా మద్దిపాడులో జన్మించారు. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'వివిధ ప్రక్రియలు'విభాగంలో "కీర్తి పురస్కారాన్ని" ప్రకటించారు.
అంతర్జాతీయ ద్రవ్య నిధి

అంతర్జాతీయ ద్రవ్య నిధి  (English: International Monetary Fund - IMF) వాషింగ్టన్, డి.సి.లో ప్రధాన కార్యాలయం కలిగిన అంతర్జాతీయ ఆర్థిక సంస్థ. ఇందులో 190 దేశాలకు సభ్యత్వం ఉంది. ఇది ప్రపంచంలో ద్రవ్య సహకారాన్ని ప్రోత్సహించడానికి, ఆర్థిక స్థిరత్వాన్ని భద్రపరచడానికి, అంతర్జాతీయ వాణిజ్యాన్ని సులభతరం చేయడానికి, అధిక ఉపాధినీ, స్థిరమైన ఆర్థిక వృద్ధినీ ప్రోత్సహించడానికి, ప్రపంచవ్యాప్తంగా పేదరికాన్ని తగ్గించడానికీ కృషి చేస్తుంది. దాని వనరుల కోసం ఇది ప్రపంచ బ్యాంకుపై ఆధారపడుతుంది. 1944 లో అమెరికాలో జరిగిన బ్రెట్టన్ వుడ్స్ సదస్సులో, [నోట్స్ 1] ప్రధానంగా హ్యారీ డెక్స్టర్ వైట్, జాన్ మేనార్డ్ కీన్స్ ల ఆలోచనల నుండి ఇది రూపుదిద్దుకుంది. 1945 లో 29 సభ్య దేశాలతో, అంతర్జాతీయ చెల్లింపు వ్యవస్థను పునర్నిర్మించే లక్ష్యంతో అధికారికంగా ఉనికి లోకి వచ్చింది. చెల్లింపుల సంక్షోభాలు, ఇతర అంతర్జాతీయ ఆర్థిక సంక్షోభాల నిర్వహణలో ఇది ఇప్పుడు ప్రధాన పాత్ర పోషిస్తోంది. సంస్థలో సభ్యత్వం ఉన్న దేశాలు కోటా విధానం ద్వారా ఒక సంచయానికి నిధులు చేకూరుస్తాయి. చెల్లింపుల సమస్యలను ఎదుర్కొంటున్న దేశాలు ఈ సంచయం నుండి డబ్బు తీసుకుంటాయి. 2016 నాటికి, ఫండ్‌లో 477 బిలియన్ల ఎక్స్‌డిఆర్ (సుమారు $ 667 బిలియన్) లున్నాయి
మోప్లా తిరుగుబాటు

మలబార్ తిరుగుబాటు లేదా మోప్లా తిరుగుబాటు 1921లో బ్రిటిష్ అధికారానికీ, హిందూ భూస్వాములకు విరుద్ధంగా దక్షిణ భారతదేశంలోని మలబార్ జిల్లా మప్పిలా మొహమ్మదీయులు చేసిన తిరుగుబాటు. ఇది 19-20 శతాబ్దాలలో మరెన్నో సార్లు ఊచకోతలకు దారి తీసింది.  ఖిలాఫత్ ఉద్యమాన్ని బ్రిటిష్ అధికారులు మలప్పురం జిల్లా-ఎరనాడ్, దక్షిణ మలబార్ జిల్లా-వల్లువనాడ్ లో అణిచివేసినప్పుడు, అందుకు ప్రతిచర్యగా 1921లో ఈ తిరుగుబాటు చోటు చేసుకుంది.
బూడిద భిక్షమయ్య గౌడ్

బూడిద భిక్షమయ్య గౌడ్, తెలంగాణ రాష్ట్రానికి చెందిన రాజకీయ నాయకుడు. ఆయన ఆలేరు నియోజకవర్గం నుండి 2009లో ఎమ్మెల్యేగా గెలిచాడు. బూడిద భిక్షమయ్య యాదాద్రి భువనగిరి జిల్లా, గుండాల మండలానికి చెందిన పారుపల్లి గ్రామానికి చెందినవారు.అతని తండ్రి సోమయ్య తల్లి సత్తమ్మ.అతని భార్య బి.సువర్ణ. వీరికి ఒక కుమారుడు ప్రవీణ్, ఒక కూతురు వాణి ప్రసన్న. బిక్షమయ్య ఎం.బి.ఎ. వరకు చదివాడు.టీచర్ ఉద్యోగం కాకినాడలో వచ్చినందున, చాలా దూరంలో ఉంది తల్లి ప్రేమ వెల్లనివ్వ లేదూ
రాముడుపాలెం (చల్లపల్లి)

రాముడుపాలెం కృష్ణ జిల్లా చల్లపల్లి మండలానికి చెందిన రెవెన్యూయేతర గ్రామం. నడకుదురు, పురిటిగడ్డ, నాదెళ్ళవారిపాలెం, నిమ్మగడ్డ, యార్లగడ్డ, పాగోలు. రాముడుపాలెం, నడకుదురు గ్రామ పంచాయతీ పరిధిలోని ఒక శివారు గ్రామం.
శ్వాస మార్గము

మానవులలో శ్వాస మార్గం అనేది శ్వాసక్రియ ప్రక్రియతో ముడిపడివున్న శరీర నిర్మాణ శాస్త్రంలో భాగం. శ్వాస మార్గంను ఎగువ వాయుమార్గం, దిగువ వాయుమార్గాలుగా విభజించవచ్చు. ఎగువ వాయుమార్గం లేదా ఎగువ శ్వాసమార్గం ముక్కుపుటాలనుండి మొదలిడి, నాసికా మార్గాలు, కంఠం, ద్వారా స్వరతంత్రులు (vocal cords) పైని స్వరపేటిక భాగం వరకు వ్యాపిస్తుంది. ఉపనాసికాకుహరాలు (paranasal sinuses) నాసికామార్గంలోనికి తెరుచుకుంటాయి. దిగువ వాయుమార్గం లేదా దిగువ శ్వాసమార్గం స్వరతంత్రుల కింది స్వరపేటిక భాగంతో మొదలిడి, శ్వాసనాళం (trachea), రెండు పుపుసనాళాలు (bronchi), వాటి శాఖలు, ఉపశాఖలు, పుపుసనాళికల (bronchioles) ద్వారా ఊపిరి బుడగల (వాయుగోళాలు/alveoli) వరకు వ్యాపిస్తుంది. పుపుసనాళాలు ఊపిరితిత్తుల్లో ప్రవేశించాక శాఖోపశాఖలవుతాయి. శ్వాసమార్గంలో వాయువుల కదలికకు మాత్రమే తోడ్పడు భాగము వాహక భాగం (conducting jone). రక్తకేశనాళికలలోని రక్తానికి ప్రాణవాయువును అందించి, రక్తంలోని బొగ్గుపులుసువాయువును గ్రహించు భాగం శ్వాసించు భాగం (Resiratory jone). శ్వాసనాళం నుంచి నుండి నాళాలు విభజన పొందుతు ఊపిరి బుడగల వద్ద ముగింపు పొందే లోపల సుమారు 20 నుంచి 23 విభాగాలతో అవి క్రమక్రమంగా చిన్నవయిపోతూ ఉంటాయి. ఎగువ శ్వాసమార్గం ముక్కుపుటాలనుంచి మొదలయి, స్వరపేటికలో స్వరతంత్రుల వరకు ఉన్న శ్వాసమార్గం. స్వరపేటిక వద్దగల ఉంగరాన్ని పోలే క్రైకాయిడ్ మృదులాస్థికి (cricoid cartilage) పైన ఉన్న శ్వాసవ్యవస్థ ఈ భాగాన్ని సూచిస్తుంది. అలా స్వరపేటికలో స్వరతంత్రుల పైనుండే భాగం ఎగువ వాయుమార్గంలోను, స్వరతంత్రులకు కిందుండే భాగం దిగువ వాయుమార్గంలోనూ కలిసి ఉంటాయి
భార్గవి రావు

భార్గవి రావు(Bhargavi P Rao) రచయిత్రిగా, అనువాదకురాలిగా ప్రసిద్ధి చెందినవారు. ఈమె బళ్లారిలో 1944, ఆగస్టు 14 న జన్మించారు. ఉస్మానియా విశ్వవిద్యాలయంలో ఆంగ్లభాషలో పరిశోధన చేసి డాక్టరేట్ పట్టా సంపాదించుకున్నారు. తరువాత హైదరాబాదులో కోఠీ మహిళా కళాశాలలోను, నిజాం కళాశాలలోను ఇంగ్లీషు లెక్చరర్‌గా పనిచేశారు. పదవీ విరమణ తరువాత పొట్టి శ్రీరాములు తెలుగు విశ్వవిద్యాలయంలో గౌరవ ప్రొఫెసర్‌గా నియమితులయ్యారు. ఈమె తిరుపతికి చెందిన ప్రభంజనరావును వివాహం చేసికొన్నారు. ఈమె మే 23, 2008వ తేదీన గుండెనొప్పితో మరణించారు. ఈమె పలు రచనలను తెలుగు నుండి కన్నడకు, కన్నడ నుండి తెలుగులోనికి, తెలుగు నుండి ఇంగ్లీషులోనికి అనువాదం చేశారు. స్వంతంగా తెలుగు, ఇంగ్లీషు భాషలలో కథలు, కవిత్వం వ్రాశారు. పలు పురస్కారాలను పొందారు. Muse India అనే పత్రికకు వ్యవస్థాపక సంపాదకురాలిగా ఉన్నారు. భార్గవి రావు, కన్నడంలో గిరీష్ కర్నాడ్ రచించిన తలాదండె అనే నాటకాన్ని తెలుగులోకి తలాదండం అనే పేరుతో అనువదించారు
జయంతి గంగన్న

జయంతి గంగన్న శ్రీకాకుళంలో 1884లో సూర్యనారాయణ, సూరమ్మ దంపతులకు జన్మించాడు. ఇతడు మెట్రిక్యులేషన్ శ్రీకాకుళంలో ముగించి రాజమండ్రిలో ఉపాధ్యాయ శిక్షణ పొందాడు. ఇతడు తన 11వ యేట 5యేళ్ల వయసు వున్న సత్యనారాయణమ్మను వివాహం చేసుకున్నాడు. ఇతనికి ఎం.ఎ. చేయాలని కోరిక ఉండేది. కానీ ఇతని జాతీయ భావాల కారణంగా కళాశాల ప్రిన్సిపాల్ మార్క్ హంటర్ ఇతని దరఖాస్తును తిరస్కరించాడు. దానితో రాజమహేంద్రవరంలోని వీరేశలింగం ఆస్తికోన్నత పాఠశాలలో ఉపాధ్యాయునిగా చేరి ఆ తరువాత ప్రధానోపాధ్యాయుడిగా పనిచేశాడు. నవల రచయిత కొవ్వలి లక్ష్మీనరసింహారావు ఇతని శిష్యుడు. బొబ్బిలిరాజా తన సంస్థానంలో ఒక పాఠశాలను నడపవలసిందిగా ఇతడిని కోరగా తిరస్కరించాడు. అలాగే ఆంగ్లేయ ప్రభుత్వం ఎన్నో అవకాశాలను ఎరచూపినా వాటిని తిరస్కరించాడు. ఇతడు ఎన్నో రచనలు, కావ్యాలు వ్రాశాడు
అమ్మోనియం క్లోరైడ్

InChI=1/ClH.H3N/h1H;1H3 అమ్మోనియం క్లోరైడ్ అనునది ఒక రసాయన సమ్మేళన పదార్థం. ఇది ఒక ఆకర్బన సమ్మేళన పదార్థం . దీని యొక్క రసాయనిక సంకేతపదం NH4Cl. అమ్మోనియం,, క్లోరిన్ మూలకాల సంయోగం వలన ఈ సమ్మేళన పదార్థం ఏర్పడినది. ఇది తెల్లని ఘన స్పటిక రూపలవణం. ఈ సమ్మేళనం నీటిలో అతిత్వరగా కరుగును. సజల అమ్మోనియం క్లోరైడ్ ద్రావణం కొద్దిగా ఆమ్ల లక్షణాలను కలిగి ఉండును. సహజసిద్ధంగా ఏర్పడిన ఖనిజ అమ్మోనియం క్లోరైడ్ ను సాల్ అమ్మోనియాక్ అని పిలుస్తారు. రాకాసి బొగ్గు నిల్వలపై స్వభావ సిద్దంగా ఏర్పడు ఈలవణము, రాకాసి బొగ్గు (coal) నుండి విడుదల అగు వాయువుల ఏర్పడును. కొన్ని రకాల అగ్ని పర్వతాల జ్వాలముఖి అంచుల వద్ద గుర్తించారు. కొన్నిరకాల మధురసాలలో మంచి సువాసనని ఇచ్చుటకు వాడెదరు
అమ్మోనియం సల్ఫేట్

InChI=1/2H3N.H2O4S/c;;1-5(2,3)4/h2*1H3;(H2,1,2,3,4) అమ్మోనియం సల్ఫేట్ ఒక రసాయనిక అకర్బన సమ్మేళనం. ఈ సమ్మేళనాన్ని ఆంగ్లంలో Ammonium sulfate, ammonium sulphate అనిరెండు రకాలుగా వ్రాయవచ్చును. అమ్మోనియం సల్ఫేట్ ఒక అకర్బనసమ్మేళన లవణం. దీనిని సాధారణంగా పొలాలకు నత్రజని సత్తువను చేకూర్చు ఎరువుగా ఉపయోగిస్తారు. అమ్మోనియావాయువు, సల్ఫర్, ఆక్సిజన్‌మూలకాల సంయోగం వలన ఈ సమ్మేళనం ఏర్పడినది.అమ్మోనియా వాయువు నైట్రోజన్, హైడ్రోజన్ వాయువుల సమ్మేళనం వలన ఏర్పడును. అమ్మోనియం సల్ఫేట్ లో నత్రజని/నైట్రోజన్ 21%,, సల్ఫర్/గంధకం 24%ఉండును. అమ్మోనియం సల్ఫేట్ తెల్లని, చెమ్మని పిల్చు కొను లక్షణం కలిగి గుళికల రూపంలో లేదా స్పటికము లుగా ఉండును. సమ్మేళన పదార్థం యొక్క రసాయన ఫార్ములా (NH4)2SO4. అణుభారం 132.14గ్రాములు/మోల్
అమ్మోనియం క్రోమేట్

అమ్మోనియం క్రోమేట్ ఒక రసాయనిక సమ్మేళన పదార్థం. అమ్మోనియం క్రోమేట్ ఒక ఆకర్బన సమ్మేళనందీని యొక్క రసాయన సంకేతం (NH4) 2CrO4. ఇది పసుపు వర్ణంలో స్పటిక రూపంలో లభ్యమైయే ఘన పదార్థం. అమ్మోనియం హైడ్రోక్సైడ్, అమ్మోనియం డైక్రోమేట్ లసంయోగంవలన అమ్మోనియం క్రోమేట్ పదార్థం ఏర్పడుతుంది. ఇది నీటిలోలోకరుగుతుంది. సమ్మేళనం యొక్క అణు భారం 152.07 గ్రాములు/మోల్. సాంద్రత 1.9 గ్రాములు/సెం.మీ3.ద్రవీభవన స్థానం 185 °C (365 °F; 458 K) .నీటి ఉష్ణోగ్రత పెరిగే కొలది ఈసమ్మేళనము నీటిలో కరుగు ద్రావణియత పెరుగుతుంది
మట్టి మెకోనెన్

మట్టి మెకోనెన్ (ఏప్రిల్ 16 1952 - జూన్ 26 2015) మొబైల్ కమ్యూనికేషన్స్ రంగంలో సాంకేతిక నిపుణుడు. ఆయన నోకియా నెట్ వర్క్, టెలి ఫిన్‌లాండ్ వంటి సంస్థలలో పనిచేసారు. మెకోనెన్ మొబైల్ నెట్‌వర్క్ ద్వారా ఎస్.ఎం.ఎస్ పంపే ఆలోచనను అభివృద్ధి చేసారు. టెక్స్ట్ మెసేజ్ ఆవిర్భావంలో కీలక భూమిక పోషించి ఎస్ఎంఎస్ పితామహుడిగా గుర్తింపుతెచ్చుకున్నారు. ఎస్.ఎం.ఎస్. అభివృద్ధికి కీలక కృషి చేసినందుకుగానూ 2008 లో మెకానెన్ "ద ఎకనమిస్తు" ఇన్నోవేషన్ అవార్డును పొందారు. కొన్ని ఆధారాల ప్రకారం మెకానెన్ సుయోముస్సాల్మి జన్మించారు. ఆయన 1976లో ఓలూ టెక్నికల్ కళాశాల నుండి ఎలక్ట్రికల్ ఇంజనీరుగా పట్టభద్రుడైనాడు
అమ్మోనియం క్లోరేట్

InChI=1/ClHO3.H3N/c2-1(3)4;/h(H,2,3,4);1H3 అమ్మోనియం క్లోరేట్ ఒక రసాయనిక సమ్మేళనం.. అమ్మోనియం క్లోరేట్ ఒక ఆకర్బన సమ్మేళనపదార్థం. రంగులేని చిన్న స్పటిక రూపంలో ఉండును. ఇది నీటిలో సులభంగా, త్వరితంగా కరుగు స్వభావాన్ని కలిగి యున్నది. ఈ సమ్మేళనం బలమైనఆక్సీకరణ పదార్థం. అమ్మోనియంక్లోరేట్ సజల ఆల్కహాల్ లో స్వల్పంగా కరుగుతుంది. కాని గాఢ ఆల్కహాల్ లో కరుగదు. అమ్మోనియం క్లోరేట్ బలమైన ఆక్సికరణి కావున దిని ఎటువంటి పరిస్థితి లోను మండే పదార్థాలతో కలిపి నిల్వ ఉంచరాదు. అమ్మోనియం క్లోరేట్ యొక్క రసాయనిక సంకేతం H4ClNO3. ఈ సమ్మేళనపదార్థం యొక్క సాంద్రత 2
ఎ. విన్సెంట్

ఎ. విన్సెంట్ (14 జూన్ 1928 – 2015 ఫిబ్రవరి 25) సినిమా ఛాయాగ్రాహకుడు. కేరళకు చెందిన విన్సెంట్ తెలుగు, తమిళ, మలయాళ భాషల చిత్రాలతో పాటు హిందీ చిత్రాలకు కూడా ఛాయగ్రాహకుడిగా వ్యవహరించారు. అలాగే, 30 చిత్రాలకు దర్శకత్వం వహించారు. ఆయన ఫిల్మ్‌ఫేర్ ఉత్తమ సినిమా ఛాయాగ్రాహకునిగా "ప్రేమ్‌నగర్" (1974) సినిమాకు అవార్డు అందుకున్నారు. ఆయన చివరి మలయాళం చిత్రం 1985లో విడుదలైన 3డి చిత్రం "పౌర్ణమి రావిల్" విన్సెంట్ 1928 లో మద్రాసు ప్రెసిడెన్సీ లోని కాలికట్లో జన్మించారు. ఆయన జెమిని స్టుడియోస్ కు అనుసంధానమైన ఛాయాగ్రాహకుడు కమల్ ఘోష్ వద్ద శిక్షణ పొందాడు. ఆయన తన ప్రస్థానాన్ని తమిళ సినిమాతో ప్రారంభించారు. ఆయన శివాజీ గణేషన్ నటించిన చిత్రం"ఉత్తమ పుత్తిరన్"తో ప్రసిద్ధుడైనాడు. ఆయన సి.వి.శ్రీధర్ తో కలసి "కళ్యాణ పరిసు", "నెంజిల్ ఆర్ ఆలయం", "కాధలిక్క నేరమిల్లై", "సుమైతాంగి", "దెన్ నిలవి" సినిమాలను చేసారు
గోదావరి పుష్కర ఘాట్లు

గంగానది తర్వాత మన దేశంలోనే రెండో అతిపెద్ద నది గోదావరి. మహారాష్ట్ర, తెలంగాణ, ఆంధ్రప్రదేశ్ మూడు రాష్ర్టాలలో కలిపి మొత్తం 1,465 కి.మీ. (910 మైళ్లు) మేర ప్రవహించి బంగాళాఖాతంలో సంలీనమవుతుంది. అలాగే, దేశంలోనే సువిశాల నదీ పరీవాహక ప్రాంతాలను కలిగి ఉన్న నదులలోనూ ఇదొకటి. ఇంతటి గోదారమ్మ మన రాష్ట్రంలోకి ప్రవేశించే సుప్రసిద్ధ పుణ్యక్షేత్రమైన బాసర నుంచి మొదులుకొని శ్రీ సీతారామచంద్రస్వామి కొలువుదీరిన భద్రాచలం దాకా అనేక ఘాట్‌లు భక్తుల కోసం కొలువుతీరాయి. నిజామాబాద్‌ జిల్లా గోదావరి నది మహారాష్ట్ర నుంచి నిజామాబాద్‌ జిల్లా రెంజల్‌ మండలం కందకుర్తి ద్వారా తెలంగాణ రాష్ట్రంలోకి ప్రవేశిస్తుంది. ఈ జిల్లాలో గోదావరి నదికి 11 పుష్కర కేంద్రాలు ఉన్నాయి. ఇందులో కందకుర్తి, తాడ్‌బిలోలి, కోస్లి, బినోల, తుంగిని, ఉమ్మెడ, పోచాంపాడ్‌, సావెల్‌, తడ్‌పాకల్‌, దోంచంద, గుమ్మిర్యాల్‌ పుష్కర కేంద్రాల్లో భక్తుల సౌకర్యార్థం 18 పుష్కర ఘాట్లను ఏర్పాటు చేశారు. కందకుర్తి త్రివేణి సంగమం, శివాలయం (రేంజాల్ మం॥) కోస్లి హనుమాన్ టెంపుల్ (నవీపేట్ మం॥) థాడ్బిలోలి శివాలయం, హనుమాన్ టెంపుల్ (రేంజాల్ మం॥) బినోలా గౌతమేశ్వరస్వామి ఆలయం (నవీపేట్ మం॥) తుంగిని హనుమాన్ టెంపుల్ (నవీపేట్ మం॥) తాడ్‌పాకల్ (మోర్తాడ్ మం॥) ఉమ్మెడ (నందిపేట్ మం॥) పోచంపాడు ఎస్‌ఆర్‌ఎస్‌పి క్యాంప్ కాలనీ (బాల్‌కొండ మం॥) బాసర (ముధోల్ మం॥) వస్తాపూర్ (లోకేశ్వరం మం॥) సోవాన్ (నిర్మల్ మం॥) ఖానాపూర్ (గ్రా, మం॥) చింతగూడ (జన్నారం మం॥) సీతారాంపల్లి, ముల్కాల (మంచిర్యాల మం॥) లక్సెట్టిపేట (గ్రా, మం॥) గూడెం (దండేపల్లి మం॥) వెల్లాల (జైపూర్ మం॥) చెన్నూర్ (గ్రా, మం॥) చింతలచాంద (లక్ష్మణచాంద మం॥) పీచర హన్మాన్ టెంపుల్ (లక్ష్మణచాంద మం॥) సాంగ్వి (దిల్వాపూర్ మం॥) పోంకల్ నాగులమ్మ టెంపుల్ (మంమ్దా మం॥) ద్వారక (దండేపల్లి (మం॥) తింబరేణి (దిల్వార్‌పూర్ మం॥) కామల్‌కోట్ బ్రిడ్జి (మాంమ్దా మం॥) ఆస్తా (ముధోల్ మం॥) కరీంనగర్‌ జిల్లాలో 35 పుష్కర ఘాట్లు ఉన్నాయి. మొత్తం 10 మండలాల్లో 170 కిలోమీటర్ల మేర గోదావరి నది ప్రవహిస్తోంది. ఇబ్రహీంపట్నం మండలం వాల్గొండ, మల్లాపూర్‌, సారంగపూర్‌, ధర్మపురి, వెల్గటూరు, రామగుండం, కమాన్‌పూర్‌, మంథని మండలాల్లో ఈ ఘాట్లను నిర్మించారు
అమ్మోనియం నైట్రేట్

InChI=1/NO3.H3N/c2-1(3)4;/h;1H3/q-1;/p+1 అమ్మోనియం నైట్రేట్ ఒక రసాయనిక సమ్మేళనం. దీనిని అమ్మోనియం యొక్క నైట్రేట్ లవణం అనికూడా అంటారు.అమ్మోనియం నైట్రేట్‌ను సాధారణంగా ఎరువుల తయారీలో వినియోగిస్తారు. కానీ గనులు, భవన నిర్మాణాలకు జరిపే పేలుళ్లలోనూ దీన్ని వాడుతున్నారు.దీనిని వైద్య సేవల్లో కూడా ఉపయోగిస్తున్నారు. ఇది ఒక అకర్బన రసాయన సమ్మేళనం. అమ్మోనియం నైట్రేట్ తెల్లగా లేదా బూడిదరంగులో ఉండు ఘన పదార్థం. దీని యొక్క అణుభారం/మోలార్ భారం 80.09గ్రాములు/మోల్−1. ఈ సమ్మేళనపదార్థం యొక్క సాంద్రత, (20Cవద్ద) 1.725 గ్రాములు/సెం
దీవి రంగాచార్యులు

దీవి రంగాచార్యులు (జూలై 3, 1898 - ఫిబ్రవరి 6, 1976) సుప్రసిద్ధ ఆయుర్వేద వైద్యులు.ప్రాచీన హిందూ వైద్యశాస్త్ర పరిశోధకులు. ఆయన బాపట్ల లో జూలై 3, 1898 లో జన్మించారు. ప్రాచీన భారతీయ వైద్యశాస్త్ర ప్రకాండుల "సంహిత" లను ఆపోసన పట్టారు. చరక మహర్షిని ఆదర్శంగా తీసుకొని, ప్రజలకు వైద్య సేవలను ఉచితంగా అందజేయాలన్న మహదాశయంతో జీవిత పర్యంతం కర్మయోగిగా భాసిల్లారు. ప్రాచీన భారతీయ వైద్యాలతోపాటు అలోపతి,న్యాచురోపతి,హోమియోపతి,క్రోమోథెరపీ, హైడ్రోథెరపీ,యోగా మొదలైన చికిత్సా విధానాలన్నింటిలో శిక్షణ పొందారు. వ్యాధిగ్రస్తుల పట్ల శ్రద్ధ వహించాలని, వ్యాథి నిర్దారణపట్ల ఏకాగ్రత ఉండి తీరాలన్న లక్ష్యంతో ఆయుర్వేద వైద్యాన్ని ఒక మహోద్యమ శైలిలో రాష్ట్రమంతటా ప్రచారం చేసారు. బొంబాయిలో ఎలక్ట్రోథెరపీ లో ప్రత్యేక శిక్షణ పొంది, గుంటూరులో తొలిసారిగా విద్యుత్ చికిత్సాలయాన్ని స్థాపించారు. కేరళ రాష్ట్రంలోని ప్రధాన విభాగమైన "పంచకర్మ సిద్ధాంతాన్ని" అభ్యసించి, చికిత్సాపరంగా నూతన ఆవిష్కరణలు చేసారు. నిత్య విద్యార్థిగా ఉంటూ సంప్రదాయ వైద్య రంగంలో గాఢాధ్యయనం చేసి, చికిత్సారంగంలో నూతన విధానాలను కనిపెట్టారు. 1920 నుంచి రెండు దశాబ్దాలపాటు భారతీయ సంప్రదాయ వైద్యాన్ని మహోధృతంగా ప్రచారం చేసారు. 1926 లో ప్రకృతి వైద్య మహాసభలను(బాపట్ల), 1927 లో ఆయుర్వేద మహామండలి (మచిలీపట్నం) ని ఘనంగా నిర్వహించారు